CELEX: 22005D0101
Language: lt
Date: 1120780800000
Title: 2005 m. liepos 8 d.  EEE jungtinio komiteto sprendimas Nr. 101/2005, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

24.11.2005   
            
            
               LT
            
            
               Europos Sąjungos oficialusis leidinys
            
            
               L 306/32
            
         
      EEE JUNGTINIO KOMITETO SPRENDIMAS
   
   Nr. 101/2005
   2005 m. liepos 8 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2004 m. liepos 9 d. EEE jungtinio komiteto sprendimu Nr. 100/2004 (1).
            
         
               (2)
            
            
               Į Susitarimą turi būti įtrauktas 2005 m. sausio 25 d. Komisijos sprendimas 2005/53/EB dėl Europos Parlamento ir Tarybos direktyvos 1999/5/EB 3 straipsnio 3 dalies e punkto taikymo radijo ryšio įrenginiams, kurie yra skirti Automatinei identifikacijos sistemai (AIS) (2).
            
         
               (3)
            
            
               Sprendimu 2005/53/EB nuo 2005 m. liepos 26 d. panaikinamas į Susitarimą įtrauktas Komisijos sprendimas 2003/213/EB (3), kuris todėl turi būti išbrauktas iš Susitarimo,
            
         NUSPRENDĖ:
   1 straipsnis
   Susitarimo II priedo XVIII skyrius iš dalies keičiamas taip:
   
               1.
            
            
               Po 4zzm punkto (Komisijos sprendimas 2004/71/EB) įterpiamas šis punktas:
               
                           „4zzn.
                        
                        
                           
                              32005 D 0053: 2005 m. sausio 25 d. Komisijos sprendimas 2005/53/EB dėl Europos Parlamento ir Tarybos direktyvos 1999/5/EB 3 straipsnio 3 dalies e punkto taikymo radijo ryšio įrenginiams, kurie yra skirti Automatinei identifikacijos sistemai (AIS) (OL L 22, 2005 1 26, p. 14)“.
                        
                     
         
               2.
            
            
               4zzl punkto (Komisijos sprendimas 2003/213/EB) tekstas nuo 2005 m. liepos 26 d. išbraukiamas.
            
         2 straipsnis
   Sprendimo 2005/53/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. liepos 9 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. liepos 8 d.
      
         
            EEE jungtinio komiteto vardu
         
         
            Pirmininkas
         
         HSH Prinz Nikolaus von LIECHTENSTEIN
         
      
   
   
      (1)  OL L 376, 2004 12 23, p. 25.
   
      (2)  OL L 22, 2005 1 26, p. 14.
   
      (3)  OL L 81, 2003 3 28, p. 46.
   
      (4)  Konstituciniai reikalavimai nenurodyti.